stanford-oval/wikipedia huggingface dataset:
Seppo Uusi-Oukari
Saavutukset > Pelaajana

2 SM-hopeaa: 1971, 1972
2 SM-pronssia: 1969, 1975
7 Itä-Länsi-ottelua: 1971, 1972, 1974–1978
Pesäpallon lyöjäkuningas (6): 1971, 1972, 1973, 1974, 1975, 1976
Vuoden pesäpalloilija: 1976
Saavutukset > Pelinjohtajana

1 SM-pronssi: 1988
Marcos André Raposo Ferreira

Marcos André Raposo Ferreira on brasilialainen lintutieteilijä.
Raposo Ferreira opiskeli biologiaa Santa Úrsulan yliopistossa (Universidade Santa Úrsula) 1987–1990, ja valmistui filosofian maisteriksi Rio de Janeirossa (Universidade Federal do Rio de Janeiro) 1996. Hän väitteli filosofian tohtoriksi (eläintiede) São Paulon yliopistossa (Universidade de São Paulo) vuonna 2001. Hänen ohjaajanaan toimi Elisabeth Höfling.
Raposo Ferreira työskentelee Rio de Janeiron Kansallismuseon (Museu Nacional) lintutieteen osastolla. Hän tutkii neotrooppisen alueen linnustoa ja erityisesti kipuajien (Dendrocolaptidae) eliömaantiedettä.
Raposo Ferreira on löytänyt ja kuvannut uuden lintulajin, caatingasirkun (Arremon franciscanus), ja ollut nimeämässä "kaljukaijaa", englanniksi Bald Parrot (Pionopsitta aurantiocephala).
Marcos Chuva

| Mitalit | Mitalit | Mitalit |  |
| --- | --- | --- | --- |
|  Marcos Chuva voitettuaan hopeaa alle 23-vuotiaiden EM-kisoissa 2011. |  Marcos Chuva voitettuaan hopeaa alle 23-vuotiaiden EM-kisoissa 2011. |  Marcos Chuva voitettuaan hopeaa alle 23-vuotiaiden EM-kisoissa 2011. |  |
Maa:   Portugali
Miesten yleisurheilu
| Universiadit  | Universiadit  | Universiadit  |  |
|  Pronssia | Kazan 2013 | pituushyppy  |  |
Marcos Chuva (s. 8. elokuuta 1989) on portugalilainen pituushyppääjä.
Vuonna 2008 Chuva osallistui alle 20-vuotiaiden MM-kisoihin ollen kahdestoista pituushypyssä ja karsiutuen 110 metrin aitojen välierissä. Vuotta myöhemmin hän oli alle 23-vuotiaiden EM-kisoissa kahdeksas sekä pituushypyssä että 4 × 100 metrin viestissä. Vuonna 2011 Chuva karsiutui Pariisin sisäratojen EM-kisoissa, mutta voitti hopeaa alle 23-vuotiaiden EM-kisoissa tuloksella 794 cm ja oli kymmenes Daegun MM-kisoissa tuloksella 805 cm.
Chuva sijoittui 2012 seitsemänneksi Helsingin EM-kilpailuissa tuloksella 792 ja karsiutui loppukilpailusta Lontoon olympialaisissa. Seuraavana vuonna hän sai pronssia universiadeista, mutta karsiutui Moskovan MM-kilpailuissa.
Chuvan ennätys on 834 cm, jonka hän hyppäsi Viljandissa 9. elokuuta 2011. Sisäradoilla hän on hypännyt 800 cm Espinhossa 18. helmikuuta 2012.
Sheltonin järjestelmä

Ote Sheltonin järjestelmällä kirjoitetusta Samuel Pepysin päiväkirjasta. Osa sanoista on kirjoitettu tavallisella kirjoituksella.
Sheltonin järjestelmä on englantilaisen Thomas Sheltonin 1600-luvulla julkaisema pikakirjoitusjärjestelmä. Järjestelmä on tullut tunnetuksi siitä, että Samuel Pepys kirjoitti sillä kuuluisat päiväkirjansa.
Shelton julkaisi kehittämänsä pikakirjoitusjärjestelmän vuoden 1626 paikkeilla teoksessa Shortwriting, the most exact method. Uusia painoksia julkaistiin vuosina 1630 ja 1636, ja vuonna 1638 Shelton julkaisi järjestelmästään parannetun version nimellä Tachygraphy.
Järjestelmä levisi myös muihin maihin: siitä tehtiin muunnoksia muun muassa ruotsille (Swan 1662 ja Rålamb 1690), hollannille (Reyner 1673), saksalle (Ramsay 1678) ja ranskalle (Ramsay 1681).
Järjestelmän rakenne

Sheltonin järjestelmä pohjautuu Edmond Willisin vuonna 1618 julkaisemaan järjestelmään: 13 kirjaimella (b, d, g, k, l, m, n, p, q, r, v, y, z) on sama merkki kuin Willisillä ja yksittäisten vokaalien kuvaustapa on samoin lainattu suoraan Willisiltä. Sanan alussa oleva vokaali merkitään sen omalla merkillä, sanan keskellä olevat vokaalit ilmaistaan seuraavan konsonantin sijainnilla, ja sanan lopussa oleva vokaali merkitään lisäämällä piste tiettyyn suuntaan edeltävästä konsonantista.
Sheltonin järjestelmän merkit yksittäisille kirjaimille
Esimerkkejä vokaalien merkitsemisestä
Salamalompolo

| Salamalompolo |
| --- | --- |
Valtiot:  Suomi
Paikkakunta:  Ylitornio
Koordinaatit:  66°18′16″N, 24°17′48″E
Vesistöalue ja valuma-alueen tietoja
Laskujoki:  oja Kotolompoloon 
Järvinumero:  67.918.1.005
Mittaustietoja
Pinnankorkeus:  111,2 m  
Rantaviiva:  1,345 km  
Pinta-ala:  10,005 ha  
Saaria:  ei saaria 
 fiSalamalompolo 
Salamalompolo  on Lapissa Ylitorniolla Kivilompolon kylän lähellä sijaitseva järvi.
Maantietoa

Järven pinta-ala on 10,0 hehtaaria, se on 450 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä. Järvi on luodattu ja siitä on julkaistu syvyyskartat.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Järven vedenpinnan korkeus on 111,2 metriä mpy.
Marcos Freitas

| Mitalit | Mitalit | Mitalit |  |
| --- | --- | --- | --- |
|  Marcos Freitas vuonna 2016. |  Marcos Freitas vuonna 2016. |  Marcos Freitas vuonna 2016. |  |
Maa:  Portugali
Miesten sulkapallo
| EM-kilpailut  | EM-kilpailut  | EM-kilpailut  |  |
|  Kultaa | Gdansk-Sopot 2011 | nelinpeli |  |
|  Kultaa | Lissabon 2014 | joukkuekilpailu |  |
|  Pronssia | Pietari 2008 | nelinpeli |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | joukkuekilpailu |  |
Marcos André Sousa da Silva Freitas (s. 8. huhtikuuta 1988 Funchal) on portugalilainen pöytätennispelaaja. 174 senttimetriä pitkä ja 70 kilogrammaa painava Freitas on heinäkuussa 2015 maailmanlistan sijalla 10. Sousa edustaa ranskalaista AS Pontoise-Cergy TT:tä.
Freitas on ollut mukana kaksissa kesäolympialaisissa, vuosina 2008 ja 2012. Vuonna 2012 Lontoossa hän oli kaksinpelin 17:s ja joukkuekilpailun viides. EM-kilpailuista Freitas on saavuttanut kultaa nelinpelistä ja joukkuekilpailusta sekä pronssia nelinpelistä. Vuonna 2014 hän voitti Euroopan mestareiden liigan. Vuoden 2015 Euroopan kisoista Freitas saavutti kultaa joukkuekilpailusta.
Freitas on ollut maailmanrankingissa parhaimmillaan sijalla kahdeksan huhtikuussa 2015.
SingTel

| Singapore Telecommunications Limited |
| --- | --- |

Yritysmuoto:  Julkinen
Osake:  SGX: T48
ISIN:  SG1T75931496
Perustettu:  1879
Toimitusjohtaja:  Chua Sock Koong (2007-)
Kotipaikka:  Singapore
Toimiala:  Tietoliikenne
Tuotteet:  Mobiilipalvelut, internetpalvelut
Henkilöstö:  25 000
Tytäryhtiöt:  Temasek Holdings
Kotisivu:  www.singtel.com
Infobox OKVirheellinen NIMI-arvo: 
SingTelin konttori Singaporessa.
SingTel (Singapore Telecommunications Limited) on singaporelainen julkinen telekommunikaatioalan yritys. Sillä on yli 600 miljoonaa asiakasta 25 maassa, mikä tekee siitä yhden maailman suurimmista telekommunikaatioalan yrityksistä.
SingTel toimi Singaporen Grand Prix'n pääsponsorina vuodet 2008–2013.
Logot

– 2015
2015 –
Luettelo pinta-alaltaan maailman suurimmista kaupungeista

Chongqing
Luettelo pinta-alaltaan maailman suurimmista kaupungeista käsittää kooltaan suurimmat kaupungit.
| Nimi | Maa | Pinta-ala (km²) |
| --- | --- | --- |
| Hulunbuir |  Kiina | &&&&&&&&&0263953.&&&&00263 953 |
| Jiuquan |  Kiina | &&&&&&&&&0167996.&&&&00167 996 |
| Altamira |  Brasilia | &&&&&&&&&0159696.&&&&00159 696 |
| Kalgoorlie-Boulder |  Australia | &&&&&&&&&&095575.&&&&0095 575 |
| Chongqing |  Kiina | &&&&&&&&&&082400.&&&&0082 400 |
| Corumbá |  Brasilia | &&&&&&&&&&065000.&&&&0065 000 |
| Wood Buffalo |  Kanada | &&&&&&&&&&063343.&&&&0063 343 |
| Leh |  Intia | &&&&&&&&&&045110.&&&&0045 110 |
| Mount Isa |  Australia | &&&&&&&&&&043010.&&&&0043 010 |
| Porto Velho |  Brasilia | &&&&&&&&&&034082.&&&&0034 082 |
| La Tuque |  Kanada | &&&&&&&&&&029696.&&&&0029 696 |
Salamanpaikannin

Huairoun sääaseman salamanpaikantimen antennit. Harrastajat käyttävät yksinkertaisempia laitteita.
Salamanpaikannin on laite, joka näyttää yksittäiset salamaniskut. Sitä käytetään rajuilmojen paikallistamiseen. Sadekuuroja voi paikallistaa myös  sadetutkalla, mutta salamanpaikannin on  yksinkertaisempi ja halvempi laite.  Harrastajat kutsuvat salamanpaikantimia joskus myös nimillä "salamatutka" tai ukkostutka, koska näyttö muistuttaa säätutkaa. Teknisesti paikannin ei kuitenkaan ole tutka, koska oikea tutka lähettää aktiivisesti säteilyä ja seuraa sen heijastumista, kun taas salamanpaikannin vastaanottaa passiivisena salamoiden lähettämää säteilyä. Yleensä salamanpaikantimet toimivat pitkillä aalloilla, mutta Suomessakin on muutama VHF-alueella toimiva laite..
Yksittäinen laite tarkkailee salaman lähettämää sähkömagneettista säteilyä ja rekisteröi sen tulosuunnan. Yhtä anturia käytettäessä etäisyys joudutaan arvioimaan saapuvan säteilyn voimakkuudesta, ja se voi mennä varsinkin suurilla etäisyyksillä väärin. Tarkempaan paikantamiseen käytetään useiden salama-anturien verkkoa ja niiden välillä kolmiomittausta.
Ammattilaiset, kuten Ilmatieteen laitos, mittaavat salamasignaalin saapumisajan eri antureille ja käyttävät paikannuksessa aikaeromenetelmän ja suuntimisen yhdistelmää.  Sen avulla  voidaan laskea salaman iskun paikka tyypillisesti noin 500 m tarkkuudella. Maahan iskevät ja pilvestä toiseen iskevät pilvisalamat voidaan myös erottaa toisistaan.
Monia eri paikkakuntien salamanpaikantimien näyttöjä on internetissä. Niissä näkyy monesti tuoreet ja vanhemmatkin salamat. Salamat on monesti lajiteltu tyypin mukaan, muun muassa pilven sisäinen, positiivinen ja negatiivinen pintasalama ja niin edelleen. Joihinkin salamanpaikantimiin liitetty ohjelmisto koettaa analysoida salamatiedoista erilliset ukkospilvet. Joissain on salamantiheyslaskuri.
Salamakarttojen tulkitseminen

Salamanpaikannuskuvien tulkitseminen vaatii kokemusta ja harjoittelua. Niidenkään avulla ei pysty täsmällisesti sanomaan, tuleeko ukkonen vaikka 100 km:n päästä päälle vai ei, mutta laite näyttää ainakin, onko voimakasta ukkosta ilmassa.
Vaikka ukkonen liikkuukin vain vauhdilla 10-75 kilometriä tunnissa, niin ukkospilviä voi syntyä lähestyvien ukkospilvien eteen ja ukkonen saapua päälle hyvinkin nopeasti. Ja vaikka yhtään salamaa ei olisi vielä havaittu, jossain aina iskee päivän ensimmäinen salama.
Aiheesta muualla

Ukkostutkat Suomessa Ukkostutkat.com
Savonia AMK lightning (Arkistoitu – Internet Archive)
Ukkostutka (Arkistoitu – Internet Archive)
Klaukkalan ukkostutka (Arkistoitu – Internet Archive)
Koko EU-alueen yhdistelmä
Salamahavainnot Ilmatieteen laitoksen tutkakuva-animaatiossa
Marcos Curiel

Marcos Curiel (s. 1974) on yhdysvaltalaisen P.O.D. yhtyeen kitaristi. Hän on myös toiminut itse perustamassaan bändissä nimeltään The Accident Experiment.
Curiel on toinen P.O.D.:n alkuperäisistä perustajista. Hän lopetti opintonsa kesken soittaakseen bändissä, joten hän uhrasi koko tulevaisuutensa aloittaessaan P.O.D.:n kitaristina.
2003 Curiel erotettiin yhtyeestä, ja hänet korvattiin Jason Trubylla. Curiel perusti uuden bändin Pete Stewartin kanssa, ja kaksikko alkoi työstää materiaalia basisti Tony Delochtin ja rumpali Ernie Longorian kanssa. Vuonna 2006 bändi julkaisi ensimmäisen albuminsa, United We Fearin. Vuonna 2006 yhtye kuitenkin hajosi, sillä Curiel liittyi uudelleen P.O.D.:hin.
P.O.D.
| --- | --- |
Albumit:   P.O.D. Demo Tape  Snuff The Punk  Brown  Payable on Death Live  The Fundamental Elements of Southtown  Satellite  Payable On Death  Testify  Greatest Hits: The Atlantic Years  When Angels and Serpents Dance  Murdered Love  So-Cal Sessions  The Awakening  Circles 
EP:t:   The Warriors EP  Limited Edition Bonus EP  The Warriors EP Volume 2 
Singlet:   Rock The Party (Off The Hook)  Souhtown  School Of Hard Knocks  Alive  Youth Of The Nation  Boom  Satellite  Sleeping Awake  Will You  Change The World  Goodbye For Now  Lights Out  Going In Blind  Addicted  Shine with Me  On Fire  Lost in Forever  Higher  Beautiful  This Goes Out to You  Listening for the Silence  Rockin' with the Best
Satu Tiivola

| Satu Tiivola |
| --- | --- |
 Satu Tiivola vuonna 1974.
Henkilötiedot
Muut nimet:  Satu Taimi Irene Tiivola
Syntynyt: 1. syyskuuta 1924 Sipoo
Kuollut: 7. joulukuuta 2023 (99 vuotta) Helsinki
Arvonimi: kauppaneuvos
Muut tiedot
Puoliso:  Paavo Kare (vih. 1944; ero 1946) Leo Vuoristo (vih. 1946; k. 1973) Mika Tiivola (vih. 1975; k. 1994)
Lapset:  Irmeli (s. 1946) Veikko (s. 1952) Katriina (s. 1954)
Satu Taimi Irene Tiivola (o.s. Haavisto, vuosina 1944–1946 Kare, 1946–1975 Vuoristo; 1. syyskuuta 1924 Sipoo – 7. joulukuuta 2023 Helsinki) oli suomalainen yrittäjä ja kauppaneuvos, joka toimi vaatetus-, hotelli- ja ravintola-alalla.
Ura

Tiivolan vanhemmat olivat autoilija Svante Haavisto ja Lempi Widberg, jotka olivat lähtöisin Isojoelta mutta asettuivat myöhemmin Helsinkiin. Tiivola työskenteli nuoruudessaan tekstiililiikkeen myymälänhoitajana ja kävi iltaoppikoulua. Hän nai vuonna 1944 Paavo Kareen (ent. Bogdanoff), mutta he erosivat jo kaksi vuotta myöhemmin.
Tiivolan toinen puoliso oli vuodesta 1946 ravintolanjohtaja Leo Vuoristo (1919–1973). Miehensä veikkausvoiton turvin Tiivola hankki vuonna 1950 Helsingin Kampinkadulta vaatetusliikkeen, ja hänen johdollaan Helsinkiläinen Muotihuone Oy kasvoi liikeketjuksi. Hän osallistui myös perheen ravintolatoimintaan, johon kuului muun muassa Suomen ensimmäinen hampurilaisravintola Broadway; puolisot uudistivat myös Porvoon Seurahuonetta ja Helsingin Espilää. Vuonna 1955 Satu Tiivola perusti alusvaateketju Lollon. Nimen innoittajana oli italialainen näyttelijä ja malli Gina Lollobrigida, jonka mainosfilmejä Tiivola oli nähnyt lomamatkallaan Roomassa.
Vuoristojen hotelli- ja ravintolayritys arvioitiin 1970-luvun alussa pohjoismaiden suurimmaksi perheomisteiseksi ketjuksi, johon kuuluivat muun muassa Helsingin Adlon, Kaivohuone ja Seurahuone sekä Haikon kartano.
Leo Vuoriston kuoleman jälkeen Tiivola jatkoi yrityksen johtamista. Hän avioitui vuonna 1975 Suomen Yhdyspankin pääjohtajan, niin ikään vuonna 1973 leskeksi jääneen Mika Tiivolan kanssa. Vuoristo-yhtymä on keskittynyt Haikkoon, ja Tiivola jatkoi 2000-luvulla työskentelyä yhtiön hallituksen päätoimisena puheenjohtajana sekä toimi lukuisissa luottamustehtävissä. Hänelle myönnettiin kauppaneuvoksen arvonimi vuonna 1977.
Satu Tiivolalla oli kolme lasta, joista vanhin, vuonna 1946 syntynyt Irmeli-tytär, on hänen ensimmäisestä ja nuoremmat Veikko (s. 1952) ja yrittäjä Katriina Vuoristo (nyk. Wuoristo, s. 1954) hänen toisesta avioliitostaan.
Julkaisuja

Tiivola, Satu: Satu miesten maailmassa.  (Toimittanut Maarit Huovinen)  Helsinki:  Otava, 2000.  ISBN 951-1-16407-4.
Aiheesta muualla

Tiivola, Satu hakuteoksessa Uppslagsverket Finland (2012). (ruotsiksi)
Manu Haukkala

Manu Haukkala (s. 10. lokakuuta 1997 Ylihärmä) on uransa lopettanut suomalainen pesäpalloilija, joka edusti kaudella 2021 Superpesiksessä pelaavaa Kankaanpään Mailaa. Haukkala on pelannut miesten sarjoissa kaudesta 2012 lähtien. Kausina 2012–2015 hän pelasi Vähänkyrön Viestin miesten suomensarjajoukkueessa. Kausina 2016 ja 2017 pelasi miesten Superpesiksessä Alajärven Ankkureiden joukkueessa, minkä lisäksi hän pelasi Suomensarjassa Alavuden Peli-Veikoissa.
Marcos Aurélio

Marcos Aurélio de Oliveira Lima eli Marcos Aurélio (s. 10. helmikuuta 1984 Cuiabá) on brasilialainen jalkapalloilija. Hän edustaa Brasilian Primera Divisiónissa pelaavaa Coritiba ja on pelipaikaltaan oikea laitalinkki.
Reference

Marcos Aurelio's Official Website
Sarah Moore

Moore vuonna 2019.
Moore kilpailemassa W Seriesissä vuonna 2021.
Sarah Moore (s. 22. lokakuuta 1993 Harrogate, Yhdistynyt kuningaskunta) on brittiläinen autourheilija.
Moore aloitti kartingin nelivuotiaana ja kilpailemisen kahdeksanvuotiaana. Hän voitti Ginetta Junior Championship -sarjan mestaruuden ensimmäisenä naisena vuonna 2009 ja Britcar Endurance Championship -sarjan vuonna 2018. Vuonna 2019 hän liittyi uuteen W Series -sarjaan ja on ajanut sarjassa kolme kautta. Hänen paras sijoituksensa sarjassa on viides kaudella 2021. Hän on ajanut kerran palkintopallille oltuaan toinen kauden 2021 avauskilpailussa Spielbergissä.
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2019 | Hitech GP | HOC 5 | ZOL 5 | MIS 9 | NOR Kesk. | ASS 10 | BRH 10 |  |  | 24 | 8. |
| 2021 | Scuderia W | RBR 2 | RBR 4 | SIL 7 | HUN 15 | SPA 13 | ZAN 9 | COA 7 | COA 4 | 56 | 5. |
| 2022 | Scuderia W | MIA 8 | MIA 8 | CAT 10 | SIL 10 | LEC 8 | HUN 7 | SIN 7 |  | 26 | 11. |
Aiheesta muualla

Kuvia tai muita tiedostoja aiheesta Sarah Moore Wikimedia Commonsissa
Sarah Miles

| Sarah Miles |
| --- | --- |
 Sarah Miles elokuvan Blow-Up – erään suudelman jälkeen (1966) trailerissa.
Henkilötiedot
Syntynyt: 31. joulukuuta 1941 (ikä 82) Ingatestone, Britannia
Ammatti:  näyttelijä
Puoliso:  Robert Bolt (1967–1975, 1988–1995)
Aiheesta muualla
IMDb 
Elonet
Sarah Miles (s. 31. joulukuuta 1941 Ingatestone, Britannia) on brittiläinen näyttelijä.
Miles on varakkaan liikemiehen tytär. Hän aloitti teatterialan opinnot viisitoistavuotiaana  Royal Academy of Dramatic Artissa. Hänen ensimmäinen elokuvansa oli vuonna 1962 valmistunut Peter Glenvillen ohjaama Koettelemuksen aika, jossa näytteli myös Laurence Olivier. 1960- ja 1970-luvulla häntä pidettiin yhtenä brittiläisen elokuvan lupaavimmista näyttelijöistä.
Hän oli naimisissa näytelmäkirjailija Robert Boltin kanssa, ensin 1967–1975 ja uudestaan vuodesta 1988 tämän kuolemaan 1995.
Filmografia

Koettelemuksen aika (Term of Trial, 1962)
Palvelija (The Servant, 1963)
Viimeinen pako (The Ceremony, 1963)
Nuo mainiot miehet lentävissä koneissaan (Those Magnificent Men in Their Flying Machines, or How I Flew from London to Paris in 25 Hours 11 minutes, 1965)
Time Lost and Time Remembered (1965)
Blow-Up – erään suudelman jälkeen (Blowup, 1966)
Ryanin tytär (Ryan’s Daughter, 1970)
Lady Caroline Lamb (1972)
Palkkalainen (The Hireling, 1973)
Mies joka rakasti Kissatanssia (The Man Who Loved Cat Dancing, 1973)
Bride to Be (1975)
Merimies jonka aallot hylkäsivät (The Sailor Who Fell from Grace with the Sea, 1976)
Syvä uni (The Big Sleep, 1978)
Priest of Love (1981)
Venom – Musta Mamba (Venom, 1982)
Syyttömän taakka (Ordeal by Innocence, 1984)
Naisten kesken (Steaming, 1985)
Odotuksia (Hope and Glory, 1987)
Afrikan valkoinen kaunotar (White Mischief, 1987)
Dotkniecie reki (1992)
I giorni dell’amore e dell’odio  (2001)
Jurij (2001)
The Accidental Detective (2003)
Aiheesta muualla

Sarah Miles Internet Movie Databasessa. (englanniksi)
Shelton Brooks

Shelton Brooks (4. toukokuuta 1886 – 6. syyskuuta 1975) oli kanadalainen pianisti, säveltäjä ja vaudeville-esiintyjä.
Brooks syntyi Amherstburgissa, Ontariossa vuonna 1886. Lapsena hän soitti urkuja kirkossa, jossa hänen isänsä toimi pappina. 15-vuotiaana hän muutti Detroitiin ja aloitti uran itseoppineena ragtime-pianistina kaupungin kahviloissa ja yökerhoissa. Ensimmäiset omat kappaleensa hän sävelsi vuonna 1909.
Brooksin ensimmäinen menestyskappale oli vuoden 1910 ”Some of These Days”, jota säveltäjä tarjosi laulaja Sophie Tuckerille. Tucker alkoi esittää laulua heti seuraavana päivänä, ja ennen pitkää siitä tuli hänen tunnuskappaleensa. Tucker jopa nimesi omaelämäkertansa kappaleen mukaan. Standardiksi nousseen sävellyksen nuotteja myytiin yli kaksi miljoonaa kappaletta.
Vuonna 1911 Brooks esiintyi Chicagon Pekin Theatressa esitetyssä musiikkikomediassa Dr. Herb’s Prescription, or It Happened in a Dream. Hän tuli nopeasti tunnetuksi taitavana esiintyjänä; pianonsoiton ja laulamisen lisäksi hän osasi imitoida osuvasti aikakauden kuuluisaa vaudeville-koomikkoa Bert Williamsia.
Vuoden 1917 sävellyksestä ”The Darktown Strutters’ Ball” tuli Brooksin menestynein kappale myyden yli kolme miljoonaa nuottijulkaisua. Original Dixieland Jass Bandin äänite vuodelta 1917 tunnetaan yhtenä varhaisimmista jazznauhoitteista.
Sävellyksiä

”Some of These Days” (1910)
”All Night Long” (1912)
”I Wonder Where My Easy Rider’s Gone” (1913)
”Walkin’ the Dog” (1916)
”The Darktown Strutters’ Ball” (1917)
Aiheesta muualla

Lisää luettavaa aiheesta Shelton Brooks on Wikiaineistossa (englanniksi)
Manilan kaatopaikkavyöry 2000

| Manilan kaatopaikkavyöry 2000 |
| --- | --- |
Päivämäärä:  10. heinäkuuta 2000
Kellonaika:  aamu
Tapahtumapaikka:  Payatasin kaatopaikka, Quezon City, Manilan suurkaupunkialue, Filippiinit
Koordinaatit:  14.7181°N, 121.1043°E
Syy:  mm. erittäin puutteellinen kaatopaikkarakentaminen, kulun- ja rakennusvalvonta; rankkasateet
Kuolleita:  278
Manilan kaatopaikkavyöry sattui Filippiineillä, Manilan suurkaupunkialueen koillisosassa.
Manilan kaatopaikkavyöry oli heinäkuun 10. päivänä 2000 Filippiinien Manilan suurkaupunkialueen Quezon Cityn Payatasin kaatopaikalla tapahtunut suuronnettomuus. Silloin rankkasateiden jälkeen käynnistyneessä, aamuvarhaisella tapahtuneessa maanvyöryssä suuri määrä (1,2 milj. kuutiometriä) jätteitä, kaatopaikkanesteitä ja maa-ainesta siirtyi paikaltaan. Yli 330 ihmistä hautautui jätevyöryn alle; monet heistä olivat asuneet aivan kaatopaikkaröykkiöiden viereen pystytetyissä hökkeleissä. Monet hökkeleistä jäivät metrien jätekerroksen alle. Hautautuneista 58 onnistuttiin pelastamaan elävänä. Viikkojen raivaus- ja etsintätyön aikana löydettiin 278 ruumista.
Patayasin kaatopaikkaa vuonna 2010. Vyöryvaara on pyritty poistamaan useilla muutoksilla: Kaatopaikka-aluetta on esimerkiksi laajennettu, jyrkät jätekasat loivennettu ja osin tuettu maa-aineksella, aluetta kiertävillä ojituksilla kaatopaikkanesteiden kertymistä vähennetty ja alueella liikkuminen on tullut luvanvaraiseksi.
Tapaus aiheutti muutoksia Manilan suurkaupunkialueen jätteiden käsittelyyn ja kaatopaikkaturvallisuuteen.
Aiheesta muualla

Seth Mydans (18.7.2000) Before Manila's Garbage Hill Collapsed: Living Off Scavenging (englanniksi) (nytimes.com)
Lukko (täsmennyssivu)

Wikisanakirjassa on tähän liittyvä sananselitys: .
Lukko voi tarkoittaa seuraavia:
lukko, lukituslaite
lukko, taistelulajiliike
lukko, toinen nimitys supalle
Rauman Lukko, jääkiekkoseura
Rauman Lukko, pesäpalloseura (2011-2017)
Lapinjärven Lukko, urheiluseura
lukko, ampuma-aseen osa, esimerkiksi pulttilukko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lukko”, voi hakea sivunnimihaulla, laajalla sivunnimihaulla tai tekstihaulla.
Sanremon ralli

|  Sanremon ralli |
| --- | --- |
Sarja:  Rallin MM-sarja
Sijainti:  Sanremo, Italia
Ensimmäinen tapahtuma:  1928
Viimeisin tapahtuma:  2022
Eniten voittoja
Kuljettajat:   Paolo Andreucci (6) 
Tallit:  Scuderia Lancia (13)
Viimeisin kilpailu (2022):
Voittaja:   Fabio Andolfi   (Škoda)
Voittoaika:  1.19.02,0
Toinen:   Andrea Crugnola   (Citroën)
Kolmas:   Damiano De Tommaso   (Škoda)
Sanremon ralli on vuosittainen rallikilpailu, joka ajetaan Sanremossa Italiassa. 
Ralli on ajettu ensimmäisen kerran vuonna 1928 ja se on tunnettu "kukkien rallina", joka johtui keväisestä ajankohdasta ja alueen taustasta kukkien viljelyssä.
Ralli kuului rallin maailmanmestaruussarjaan vuosina 1973–1994 ja 1996–2003. Kaudella 1995 kilpailu kuului kaksilitraisten maailmancupiin. IRC-sarjaan ralli kuului vuosina 2006–2012. Kilpailu on kuulunut myös rallin EM-sarjaan.
Rallin suomalaisvoittajat ovat Pauli Toivonen (1968), Markku Alén (1978, 1983 ja 1986), Ari Vatanen (1984) ja Tommi Mäkinen (1998 ja 1999). Vuodesta 2015 eteenpäin San Remon rallin (Rallye Sanremo) numerointijärjestelmä muuttui siten, että järjestysnumerosta 57° siirryttin eteenpäin → 62° jne. Syynä muutokseen oli vuosien 1952–1956 naisten rallisarjan ”Rallye Femminile Perla di Sanremo” kunnioittaminen.
Kilpailu oli tunnettu siitä, että se ajettiin yhdistelmällä soraa ja asfalttia. Kun FIA kielsi yhdistelmät 1990-luvun puolivälissä kilpailusta tuli vain asfaltilla ajettava.
Aiheesta muualla

Viralliset verkkosivut (italiaksi)
Markku Alénin vuoden 1978 San Remon rallin voittaja-auto Lancia Stratos HF.